Zrugg zu Baasel! My Allerliebschte, der Michi, han i an der Freiestrooss kenne gleert, im ene Zumfthuus mit emene scheene Saal und em braggtischen Oofe, wo immer der Usgangspunggt vo unsere Choreografyye gsii isch, e gueti Orientierigshilf fir Aafänger. In der Safre und in Rieche hämmer Turnier danzt und in der ängelgass giebt wie wild, bis mir  Standard-Maischter woorde sin unds im "Blick" ghaisse het: "Basels Lehrer tanzen am besten". Im Glaibaasel und im Gundeli hämmer speeter Argäntyynische Tango gnosse. Am Stainegraabe hämmer e baar Joor e Studio ghaa. Mir sin also vo aim Egge vo Baasel an andere graist, vo allnen andere Deschtinazioonen in Eiroopa schwyyg i.